Cât gaz din Marea Neagră va exporta OMV în Germania. Precizările ministrului Energiei, care acuză „narative iresponsabile”
Ministerul Energiei informează miercuri, într-un comunicat, că volumul de gaze care va fi extras din Marea Neagră și exportat unei companii germane reprezintă mai puțin de 1% din producția totală estimată a zăcământului Neptun Deep. Precizările ministerului vin ca reacție la „narativele iresponsabile de tipul vânzării de gaz românesc ca preț al aderării la Schengen”, a declarat ministrul Sebastian Burduja.